ໃນວັທີ 15 ມີຖຸນາ 2017 ເວລາ 2 ໂມງ 00 ນາທີ ຢູ່ທີ່ຫ້ອງປະຊຸມພະແນກວິທະຍາສາດເຕັກໂນໂລຊີແຂວງ ພະແນກ ປທສ ໄດ້ເປີດກອງປະຊຸມລົງຄະແນນຫາງສຽງຂອງສາມອົງການຈັດຕັ້ງມະຫາຊົນ ເພື່ອທາບທາມເອົາມະຫາຊົນຫ້າວໜ້າທີ່ໄດ້ຜ່ານການຮຽນສະໜັບສະໜູນ ແລະ ລະບຽບພັກປະຊາຊົນປະຕິວັດລາວສະເໜີເຂົ້າເປັນສະມາຊິກພັກສຳຮອງຄື: ອົງການຈັດຕັ້ງສະຫະພັນກຳມະບານ, ອັງການຈັດຕັ້ງແມ່ຍິງ, ແລະ ອົງການຈັດຕັ້ງຊາວໝຸ່ມ
ເປັນກຽດເຂົ້າຮ່ວມ ແລະ ດຳເນີນ ໂດຍການເປັນປະທານຂອງ ທ່ານ ບຸນປະກອບ ໄຊຍະພູມີ ຄະນະພັກຮາກຖານພະແນກ ປທສ, ປະກອບມີບັນດາສະຫາຍສະມາຊິກທັງສາມອົງການຈັດຕັ້ງມະຫາຊົນພະແນກ ເຂົ້າຮ່ວມ ທັງໝົດ 39 ສະຫາຍ , ຍິງ 14 ສະຫາຍ.
ຫຼັງຈາກ,ປະທານກອງປະຊຸມໄດ້ມີຄຳເຫັນ ແລະ ໃຫ້ທິດຊີ້ນຳ, ແລະ ສະເໜີຈຸດປະສົງຂອງກອງປະຊຸມພື່ອຮັບປະກັນໄດ້ ໃນວຽກງານການຂະຫຍາຍພັກໃຫ້ມີຄຸນນະພາບ, ຖືກຕ້ອງຕາມລະບຽບພັກປະຊາຊົນປະຕິວັດລາວ ບັນດາສະຫາຍສະມາຊິກໃນສາມອົງການຈັດຕັ້ງມະຫາຊົນໄດ້ພ້ອມກັນປ່ອນບັດຄັດເລືອກລົງຄະແນນສຽງ, ມະຫາຊົນກ້າວໜ້າເຂົ້າພັກສຳຮອງ , ເຊີ່ງໃນການປ່ອນບັດໃນຄັ້ງນີ້ມີຜູ້ສະມັກທັງໝົດມີ 4 ສະຫາຍ, ຍິງ 2 ສະຫາຍ.
ພິທີດຳເນີນມາເຄີ່ງວັນໄດ້ປິດລົງຂອງວັນດຽວກັນດ້ວຍຜົນສຳເລັດອັນຈົບງາມ.
ພາບ ແລະ ຂ່າວໂດຍ: ເພັດສະໄໝ ສຸວັນນະພົມ